На основу члана 6. став 1. тачка 1). и члана 8. Одлуке о јавним расправама (''Службени гласник општине Мало Црниће'', број 5/2019),

Општинско веће општине Мало Црниће на седници одржаној 16. 04. 2025. године, д о н о с и

**П Р О Г Р А М**

**ЈАВНОГ УВИДА И ЈАВНЕ РАСПРАВЕ О НАЦРТУ ОДЛУКЕ О ИЗМЕНАМА И ДОПУНАМА СТАТУТА ОПШТИНЕ МАЛО ЦРНИЋЕ**

1. У поступку припреме и усвајања Одлуке о изменама и допунама Статута општине Мало

Црниће, Општинско веће општине Мало Црниће организује јавну расправу о Нацрту Одлуке о изменама и допунама Статута општине Мало Црниће (у даљем тексту: Нацрт Одлуке).

2. Јавна расправа о Нацрту Одлуке спроводи се у периоду од 18.4.2025. године до 8.5.2025. године.

3. Јавну расправу о Нацрту Одлуке спроводи Комисија за израду Нацрта Одлуке о измени и допуни Статута општине Мало Црниће образована Одлуком Скупштине општине Мало Црниће о приступању промени Статута општине Мало Црниће (''Службени гласник општине Мало Црниће'', број 7/2024).

4. Учесници у јавној расправи су чланови Комисије из тачке 3. овог Програма и друге заинтересоване стране.

5. Текст Нацрта Одлуке о изменама и допунама Статута општине Мало Црниће биће постављен на ве презентацији општине Мало Црниће [www.malocrnice.ls.gov.rs](http://www.malocrnice.ls.gov.rs)

6. Предлози, примедбе и коментари на Нацрт Одлуке о изменама и допунама Статута општине Мало Црниће достављају се у електронској форми на e-mail адресу: mrdak.jelica@malocrnice.ls.gov.rs или у писаној форми на адресу Општина Мало Црниће, Комисији за израду Нацрта Одлуке о изменама и допунама Статута општине Мало Црниће, Мало Црниће, ул. Бајлонијева 119., са назнаком: Предлози и примедбе на Нацрт Одлуке о изменама и допунама Статута општине Мало Црниће.

7. Нацрт Одлуке биће представљен на отвореном састанку за јавност, који ће се одржати дана 30.4.2025. године у згради општине Мало Црниће, ул. Бајлонијева 119., у малој сали, са почетком у 11:00 часова.

8. Отвореним састанком из тачке 7. овог Програма, управљаће и руководити Јелица Мрдак, председник Комисије за израду Нацрта Одлуке о изменама и допунама Статута општине Мало Црниће.

9. По завршетку јавне расправе Комисија за израду Нацрта Одлуке о изменама и допунама Статута општине Мало Црниће, анализираће све предлоге, сугестије и коментаре учесника у јавној расправи и сачинити Извештај о спроведеној јавној расправи, у складу са одредбама Одлуке о јавним расправама (''Службени гласник општине Мало Црниће'', број 5/2019) и наведени Извештај ће објавити на веб презентацији општине Мало Црниће и на други погодан начин у року од осам дана од дана окончања јавне расправе.

 10. Овај Програм, ради реализације доставити Комисији за израду Нацрта Одлуке о изменама и допунама Статута општине Мало Црниће.

Број: 001856514 2025 06126 003 000 060 107 02 012

У Малом Црнићу, 16. 04. 2025. године

**ОПШТИНСКО ВЕЋЕ ОПШТИНЕ МАЛО ЦРНИЋЕ**

 **ПРЕДСЕДНИК,**

Малиша Антонијевић,с.р.